ມາລີ ແລະພວກກະບົດ Tuareg ບັນລຸ ການຕົກລົງ ຢຸດຍິງ 
ລັດຖະບານມາລີ ແລະ​ພວກ​ກະບົດ Tuareg ​ໄດ້ບັນລຸ​​ ການ​ຕົກລົງຢຸດ​ຍິງ ຫລັງຈາກມີເຈລະຈາ ລະຫວ່າງ ກຸ່ມດັ່ງກ່າວ ແລະກຳລັງຮັກສາສັນຕິພາບ ສະຫະພາບອາຟຣິກາ.
ລັດຖະບານມາລີແລະກຸ່ມແບ່ງແຍກດິນແດນ Tuareg ໄດ້ບັນລຸຂໍ້ຕົກລົງຢຸດຍິງ ຫຼັງຈາກໄດ້ມີການການປະທະ ກັນໃນອາທິດນີ້ ທີ່ຂົ່ມຂູ່ວ່າ ຈະນຳເອົາປະເທດດັ່ງກ່າວ ກັບຄືນໄປສູ່ສົງຄາມອີກ ການຕົກລົງ ໄດ້ບັນລຸກັນ ລຸນຫລັງທີ່ມີການປະຊຸມ ລະ ຫວ່າງພວກກະບົດແລະກຳລັງຮັກສາສັນຕິພາບສະຫະ ພາບອາຟຣິກາ ໃນພາກເໜືອຂອງມາລີ ປະທານາທິບໍດີມາລີ ທ່ານ Ibrahim Boubaca Keita ໄດ້ຍ້ອງຍໍການປະຕິບັດງານຂອງ ປະທານາທິບໍດີ Mauritania ທີ່ຊ່ວຍໄກ່ເກ່ຍໃຫ້ບັນລຸຂໍ້ຕົກລົງນີ້ ທ່ານ Keita ກ່າວວ່າ ທ່ານ Moha- mmedOuld Abdel Azia ທີ່ເປັນປະທານຂອງສະຫະພາບອາຟຣິການຳ ໄດ້ຊັກຊວນ ໃຫ້ພວກແບ່ງແຍກດິນແດນຢູ່ທີ່ນັ້ນວ່າ “ບໍ່ມີທາງເລືອກອື່ນໃດນອກເໜືອໄປຈາກ ສັນຕິພາບ ແລະໂຕະເຈລະຈາ ” ປະທານາທິບໍດີ Keita ໄດ້ຖືກເລືອກໃນເດືອນສິງຫາແລ້ວນີ້ແລະໃຫ້ຄຳໝັ້ນສັນຍາວ່າ ຈະເຕົ້າໂຮມມາລີ ແລະກຳລັງຊອກຫາຊ່ອງທາງ ເພື່ອບູລະນະສ້າງສາປະເທດຊາດ ຫລັງຈາກໄດ້ມີການກໍ່ລັດຖະປະຫານ ແລະການກໍ່ກະບົດຂອງພວກ ຫົວຮຸນແຮງ ອິສລາມ ມາລີ ຊຶ່ງຕັ້ງຢູ່ໃນເຂດ ອາຟຣິກາຕາເວັນຕົກ ໄດ້ກ້າວເຂົ້າສູ່ວິກິດການ ຫລັງຈາກ ທະຫານໄດ້ເຮັດລັດຖະປະຫານ ໃນນະຄອນຫລວງ Bamako ເມື່ອເດືອນມີນາ ປີ 2012 ພວກຫົວຮຸນແຮງຫລາຍກຸ່ມ ໄດ້ໃຊ້ຄວາມສັບສົນ ໃນລະຫວ່າງການເຮັດລັດ ຖະປະຫານ ຂະຫຍາຍການຄວບຄຸມຂອງຕົນເຂົ້າໄປໃນເຂດພາກເໜືອຂອງປະເທດ ບ່ອນທີ່ພວກເຂົາໄດ້ວາງແຜນຕັ້ງລັດອິສລາມຂື້ນນັ້ນ ຄວາມຮຸນແຮງດັ່ງກ່າວ ໄດ້ພາໃຫ້ຝຣັ່ງ ເຂົ້າໄປແຊກແຊງຢູ່ໃນອະດີດຫົວເມືອງຂື້ນ ຂອງຕົນ ກອງກຳລັງພາຍໃຕ້ ການນຳພາຂອງທະຫານຝຣັ່ງ ໄດ້ຂັບໄລ່ພວກ ຫົວ ຮຸນແຮງອອກຈາກອຳນາດ ແຕ່ພວກນັກລົບຂອງກຸ່ມຫົວຮຸນແຮງຍັງທຳການ ໂຈມຕີ ຂະໜາດນ້ອຍ ຢູ່ຕໍ່ມາ ໃນພາກເໜືອຂອງມາລີ